Focke-Achgelis Fa 223

**Focke-Achgelis Fa 223 ''Drache*** („[[Drak]]“) bol [[helikoptéra|vrtuľník]] vyvinutý v [[Tretia ríša|nacistickom Nemecku]] počas [[druhá svetová vojna|druhej svetovej vojny]].

== Vznik a vývoj ==
Vznikol vývojom predchádzajúcej konštrukcie [[Focke-Wulf Fw-61]]. Bol určený najmä na námorný prieskum, hliadkovanie proti ponorkám, dopravu, záchranné akcie a výcvik.

Prvý prototyp bol dokončený koncom roka [[1939]] a bol poháňaný motorom [[BMW-Bramo]] 323 s výkonom 620 k. V auguste roku [[1940]] uskutočnil Drache svoj prvý samostatný let. V tom istom roku dosiahol pri skúškach rýchlosť 182 km/h a dostup až 7100 m. Ministerstvo letectva preto následne objednalo prvú sériu 100 kusov.

Ďalší vývoj a výroba sériových strojov bola však značne sťažená a skomplikovaná anglo-americkými bombardovacími náletmi. Viacero dokončených a rozpracovaných strojov bolo zničených a výroba musela byť z pôvodnej továrne presťahovaná na bezpečnejšie miesto. Znovu obnovená bola až v roku [[1943]] a v priebehu nasledujúceho roka dodala niekoľko ďalších skúšobných prototypov. V júli 1944 však opäť padla za obeť silnému bombardovaniu.

== Operačné nasadenie ==
Vyrobené prototypy boli podrobené rôznym náročným testom. Jeden bol veľmi úspešne nasadený pri vyzdvihnutí havarovaných lietadiel z vresoviska. Iný bol takisto veľmi úspešne testovaný v Alpách, kde vo vysokohorských podmienkach aj pristával ([[Dresdner Hütte]] - 2300 m nad morom). Ministerstvo následne promptne objednalo výrobu 400 kusov, čo však už vo vtedajších pomeroch bolo úplne nereálne. Z prototypov zostalo letuschopných päť kusov, z ktorých tri boli začlenené k Luft-[[Transportstaffel 40]]. Zo sériových strojov bol vyrobený minimálne jeden stroj Fa-223 E-0 (Werk Nr.-00051 GW+PA), ktorý vzápätí absolvoval dramatický 1675 km dlhý etapový a záchranný let po strednej a východnej časti Nemecka, s Červenou armádou na chvoste. Koncom vojny bola väčšina vrtuľníkov stiahnutá do [[Alpy|Álp]], kde ich zastihol koniec vojny. Ako vojnová korisť sa dostali do Veľkej Británie (1 kus), USA (1 kus), Sovietskeho zväzu (3 kusy) a Francúzska (2 nedokončené kusy). Do Veľkej Británie preletel Drache vlastnou silou, nemeckou osádkou a stal sa tak prvým vrtuľníkom ktorý preletel kanál [[La Manche]]. Po vojne sa vo [[Francúzsko|Francúzku]] s pomocou prof. [[Henrich Focke|Fockeho]], podarilo skompletizovať dva kusy pod označením SE 3000. Zaujímave je , že dva kusy sa podarilo skompletizovať v Československu, pod označením VR-1. Obidva potom lietali v službách armády a polície stovky hodín.

== Používatelia ==
[[Súbor:Flag of Nazi Germany (1933-1945).svg|24px]] *'Nemecko**
* ''[[Luftwaffe]]'' 
[[Súbor:Flag of Czechoslovakia.svg|24px]] **Česko-Slovensko**
* [[Česko-slovenské vojenské letectvo]] ich používalo do roku 1955. 
[[Súbor:Flag of France.svg|24px]] **Francúzsko'''
* Francúzske vzdušné sily 

## Popis konštrukcie
Fa-223 bol jednomotorový vrtuľník s dvomi nosnými protibežnými trojlistými rotormi na charakteristických nosníkoch na bokoch trupu. Boli pokryté na nábežnej hrane preglejkou a ostatné plochy plátnom. Priestranná kabína bola rozdelená priečkou na pilotný a nákladný priestor. Pilot sedel na sedačke umiestnenej vľavo, vpravo bola sklápacia sedačka pre navigátora, či obsluhu guľometu. Vezená zásoba paliva bola 490 litrov.

### Technické údaje
* Posádka: 1 pilot + 3 cestujúci
* Dĺžka: 12,25 m
* Priemer rotora: 12,00 m
* Výška: 4,35 m
* Prázdna hmotnosť: 3 180 kg
* Pohotovostná hmotnosť: 3 860 kg
* Maximálna vzletová hmotnosť: 4309 - 4434 kg
* Motor: 1× 9-valcový radový motor BMW-Bramo 323 D, 746 kW (1 000 k)

### Výkony
* Maximálna rýchlosť: 175 km/h
* Cestovná rýchlosť: 121 km/h
* Dolet: 700 km
* Dostup pri maximálnom zaťažení: 2 400 m
* Stúpavosť: 4 m/s
* Nosnosť: Pilot, cestujúci (8 sediacich alebo 4 ležiaci), alebo zodpovedajúci náklad do hmotnosti 1002 kg

### Výzbroj
* 1 × MG 15 v strelisku na nose
* 2 × 250 kg bomby

## Iné projekty

Kategória:Vojenské vrtuľníky
Kategória:Lietadlá druhej svetovej vojny